Ο θάνατος του Υάκινθου

Ο Θάνατος του Υάκινθου είναι πίνακας που φιλοτέχνησε ο Ζαν Μπροκ το 1801. Φιλοξενείται στη συλλογή Poitiers και εκτίθεται συχνά στο Μουσείο Musée Rupert de Chièvres στο Πουατιέ της Γαλλίας.

Περιγραφή
Είναι το γνωστότερο έργο του Μπροκ και λέγεται ότι είναι εμπνευσμένο από το βιβλίο «Μεταμορφώσεις» του Οβίδιου. Παριστάνει τον μοιραίο θάνατο του Υάκινθου, τον οποίο χτύπησε στο κεφάλι με το δίσκο του κατά λάθος ο θεός Απόλλων την ώρα που έπαιζαν.Bion, Joseph Duffield Reed - Bion of Smyrna: The Fragments and the Adonis. Cambridge University Press, 1997. ISBN 0521573165 Ο Ζέφυρος φύσηξε από ερωτική ζήλια και για να εκδικηθεί τον Υάκινθο απέτρεψε τον δίσκο από την τροχιά του. Μετά το ατύχημα, ο θεός κρατάει στην αγκαλιά του το άψυχο σώμα του νεαρού φίλου του, ενώ ο θανατηφόρος δίσκος κείτεται στο λιβάδι μπροστά στα πόδια τους. Από το αίμα του Υάκινθου που έπεσε στη γη φύτρωσε το ομώνυμο λουλούδι. Ο Ζέφυρος φυσάει ακόμα και κάνει το ένδυμα του Απόλλωνα να κυματίζει. Ο Απόλλων έχει κρεμασμένη τη λύρα του στον ώμο. Στο βάθος ένα αλσάκι και μερικά δέντρα περιστοιχίζουν μια λίμνη.

 Παραπομπές 

Κατηγορία:Γαλλικοί πίνακες
Κατηγορία:Πίνακες του 1801
Κατηγορία:Πίνακες του Ζαν Μπροκ